পূবাইলে শীতার্তদের পাশে দাঁড়াল বিএনপি
কনকনে শীতে জবুথুবু জনজীবন। শৈত্যপ্রবাহে চরম কষ্টে দিনানিপাত করছেন বহু মানুষ। পূবাইলে অসহায় দু:স্থ এসব মানুষের পাশে দাঁড়িয়েছে বিএনপি।







গাজীপুর জেলা বিএনপির আহবায়ক ফজলুক হক মিলনের নির্দেশনায় পূবাইল থানা বিএনপি বুধবার সকালে তালটিয়া সাতপোয়া এলাকায় শীতার্তদের পাশে দাঁড়ায়। এ সময় শীতার্তদের মাঝে 
পাঁচ শতাধিক কম্বল বিতরণ করেন তারা।




সুপ্রিম কোর্টের আইনজীবী ও পূবাইল থানা বিএনপির সিনিয়র যুগ্ম আহ্বায়ক অ্যাডভোকেট নজরুল ইসলাম খান বিকির পরিচালনায় ও থানা বিএনপির আহ্বায়ক মনির হোসেন বকুলের সভাপতিত্বে কম্বল বিতরণে উপস্থিত ছিলেন পূবাইল থানা বিএনপির যুগ্ম আহবায়ক হারুনুর রশীদ, আমির হোসেন, যুবদলের আহবায়ক মজিবুর রহমান, যুগ্ম আহ্বায়ক আবুল হোসেন, সোহেল খান, বিএনপি নেতা মোবারক হোসেন খান, সোলেমান মুন্সি, ছাত্রদল নেতা নজরুল ইসলাম প্রমুখ। 
এ সময় নজরুল ইসলাম খান বিকি বলেন, আমাদের নেত্রী খালেদা জিয়াকে কারাগারে রেখে বিএনপিকে জনবিচ্ছিন্ন করা যাবে না।আমরা অসহায় নির্যাতিত মানুষের পাশে থেকে আমাদের মা আমার নেত্রীর মুক্তির জোর দাবি জানাচ্ছি।

কনকনে শীতে জবুথুবু জনজীবন। শৈত্যপ্রবাহে চরম কষ্টে দিনানিপাত করছেন বহু মানুষ। পূবাইলে অসহায় দু:স্থ এসব মানুষের পাশে দাঁড়িয়েছে বিএনপি।